Wees redelik: Maak die beste van alles wat jy het
Fok daai nonsens van ouderdom en "Ek is al x-jaar oud" – asof ons almal 100 gaan haal en jy's reeds 37 of 54 of 45 jare nader aan die teiken.
Hier is 'n meer redelike benadering: Wees dankbaar vir elke enkele dag wat jy kry. Maak die beste van elke enkele dag! Elke dag is 'n geskenk!
Ek lees tans notas van 2005. Ek het nou 'n veel beter idee hoe sulke materiaal kan werk op die Internet, hoe dit moontlik ontvang sal word, en hoe dit versprei kan word vir maksimum leserstal. Ek het nou 'n veel beter idee daarvan, danksy vele mislukkings en vele lesse geleer sedert 2006.
Lees genoeg geskiedenis, veral van oorlog, en jy kom tot die konklusie dat vele nasionale leiers vyande is van die mense oor wie hulle regeer – of in wie se naam hulle veronderstel is om te regeer. Ook dat mense in te veel gevalle te onkundig is om te besef hulle leiers is, in werklikheid, hulle vyand. (Mees onlangs gelees oor Europa, 1756 tot 1763)
VRYDAG 7 MEI 2010
"Jy wil my dalk beïndruk met 'n weergawe van realiteit wat nie juis positief is nie, maar ek glo nie aan 'n statiese realiteit nie. Ek verstaan realiteit as iets wat verander nie net nadat ons daaraan gedink het en iets begin doen het nie, maar as iets wat verander omdat ons daaraan gedink het op 'n bepaalde wyse." ~ uit 'n self-gesprek